成都遨樂詩二十一首 二日出城
作者：田況
朝代：宋

paragraphs: 初歲二之日，言出東城闉。
緹騎隘重郛，淤車坌行塵。
原野信滋腴，景物爭光新。
青疇隠遥壩，弱柳垂芳津。
邏卒具威械，祭墦列重茵。
俗尚各有時，孝思情則均。
歸途喧鼓鐃，聚觀無富貧。
坤隅地力狹，百業常苦辛。
設微行樂事，何由裕斯民。
守侯其勉旃，亦足彰吾仁。